text: хұсайынов (құсайынов) (1750/56 1824, уфа) діни әрі саяси қайраткер, орынбор мүфтиі. орынбор әкімшілігінің кіші жүздегі саясатын жүргізуге көмектескен адамдардың бірі. жас кезінде патша өкіметінің құпия тапсырмасымен бұхара, кабул қалаларына барған. кейін түрлі қызмет атқарып, 1789 ж. мүфти болып тағайындалды. нұралы, ерәлі, есім және айшуақ хандардың тұсында кіші жүз қазақтарын ресей өкіметіне адал болуға шақырды. ал сырым датұлы бастаған ұлт-азаттық қозғалыс (1783 97) кезінде игельстром реформасын жүзеге асыру мақсатымен шекаралық сот, жазалау топтарын құру жөнінде билер мен старшындар арасында үгіт жүргізді. 1796 ж. есім хан өлтіріліп, кіші жүзде хан кеңесі (оны айшуақ сұлтан басқарды) құ-рылғанда, хұсайынов патша әкімшілігінің өкілі ретінде кеңестің құрамына кірді. хұсайынов өзінің “өсиет” атты (1790 1820) жазбаларында кіші жүздің сол кездегі саяси жағдайы, қазақ қоғамының ішкі күресінің себеп-салдары, әбілқайыр ханның ұрпақтары, өзара жауласқан топтар туралы мәліметтер береді. бірақ патша өкіметінің мүддесін қорғаған адам болғандықтан мүфтидің жазбаларында ресей империясының отарлау саясатын қорғау жағы басым. хұсайыновтың қызы фатима бөкей ордасының ханы жәңгірдің әйелі болған.